wannaphong/clean_thaiwikipedia huggingface dataset:
# วัดดงเสลา
วัดดงเสลา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลองค์พระ อำเภอด่านช้าง จังหวัดสุพรรณบุรี มีเนื้อที่ประมาณ 60 ไร่

ประวัติ
ไม่ปรากฏหลักฐานว่าวัดดงเสลาสร้างมาตั้งแต่เมื่อใดและใครเป็นคนสร้าง แต่จากชื่อวัดเล่ากันว่า สมัยก่อนบริเวณนี้เป็นป่าดงดิบซึ่งเต็มไปด้วยต้นเสลา (ป่า) มีลำต้นใหญ่หลายคนโอบจำนวนมาก จึงได้ตั้งชื่อหมู่บ้านนี้ว่าบ้านดงเสลา และได้จัดสร้างวัดดงเสลาขึ้นมาคู่กับหมู่บ้าน สมัยก่อนชาวบ้านเป็นชุมชนลาวที่อพยพมาจากเวียงจันทน์ บ้างก็บอกว่าาอพยพมาจากเมืองเขมร สมัยสงครามอยุธยา โดยมีหลักฐานเป็นพระพุทธรูปปางนาคปรกเก่าแก่ศิลปะบายน อายุหลายร้อยปี เนื้อหินศิลาแลงหน้าตัก 12 นิ้ว ที่คนพบได้ในบริเวณที่สร้างอุโบสถมหาอุด ซึ่งน่าจะเป็นพระพุทธรูปที่คนอพยพมาในสมัยนั้นได้นำมาด้วย ต่อมาชาวกะเหรี่ยงซึ่งนับถือผี มาปล้นหมู่บ้านและเผาหมู่บ้านและวัดจนหมดสิ้น ชาวบ้านได้อพยพไปตั้งรกรากใหม่ณ บริเวณบ้านหนองปรือ อำเภอหนองปรือ จังหวัดกาญจนบุรี วัดอยู่ในสภาพร้าง

จน พ.ศ. 2513 หลวงกุน สุทฺธิสีโล จาก จังหวัดสิงห์บุรี ได้เดินธุดงค์มาถึงบริเวณวัดร้างแห่งนี้ กำนันสาลี สำลีอ่อน และชาวบ้านได้นิมนต์ให้หลวงพ่อกุนอยู่จำพรรษาและได้ร่วมกันสร้างวัดดงเสลาขึ้นมาใหม่ในบริเวณปัจจุบัน อย่างไรก็ตามสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2484 ได้รับพระราชทานวิสุงคามสีมาเมื่อวันที่ 13 กรกฎาคม พ.ศ. 2559 เขตวิสุงคามสีมากว้าง 25 เมตร ยาว 46 เมตร

หลวงพ่อขุนด่าน
ภายในอุโบสถมหาอุดประดิษฐาน หลวงพ่อขุนด่าน หรือ พระพุทธสุพรรณมุนีศรีศาสดา เป็นพระพุทธรูปศิลปะอู่ทองปางพิจารณาชราธรรมองค์ใหญ่ที่สุด อาจถือว่าเป็นองค์เดียวในโลก มีหน้าตักกว้าง 16 ศอก สูง 20 ศอก เนื้อทองเหลืองรมดำ

ประเพณีการถวายดาบหลวงพ่อขุนด่าน มีมาตั้งแต่สร้างองค์หลวงพ่อ ชาวบ้านที่มากราบไหว้ขอพระหลวงพ่อขุนด่าน เชื่อกันว่าสามารถตัดทุกข์ ตัดเคราะห์ ให้เบาบางลง ให้ร้ายกลับกลายเป็นดี เมื่อประสบความสำเร็จ จึงนำดาบมาแก้บนหลวงพ่อขุนด่านกันเป็นจำนวนมาก ส่วนประเพณีห่มผ้าหลวงพ่อขุนด่านจะจัดขึ้นช่วงใกล้สิ้นปีของทุกปี และจะจัดพร้อมกับงานประจำปีปิดทอง ถวายดาบหลวงพ่อขุนด่าน

รายนามเจ้าอาวาส
 พระอธิการกุน  สุทฺธิสีโล พ.ศ. 2513–2535 (มรณภาพ)
 เจ้าอธิการสมชาย  ชยธมฺโม พ.ศ. 2535–2551 (ลาสิกขา)
 พระครูโสภิตสุวรรณาภรณ์ (กฤติธี สุเมธี) พ.ศ. 2551–ปัจจุบัน
# เทศบาลตำบลแม่ท่าช้าง
เทศบาลตำบลแม่ท่าช้าง เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 6–8 และบางส่วนของหมู่ 1, 5, 9 ตำบลหางดง (เฉพาะนอกเขตเทศบาลตำบลหางดง) ในอำเภอหางดง จังหวัดเชียงใหม่ ในปี พ.ศ. 2564 เขตเทศบาลตำบลมีประชากรทั้งหมด 4,138 คน

เทศบาลตำบลแม่ท่าช้างเดิมมีฐานะเป็นสภาตำบลหางดงที่จัดตั้งขึ้นใน พ.ศ. 2516 วันที่ 24 สิงหาคม พ.ศ. 2516 แล้วได้รับการยกฐานะเป็นองค์การบริหารส่วนตำบลหางดงใน พ.ศ. 2540 วันที่ 25 ธันวาคม พ.ศ. 2539 ต่อมาในวันที่ 6 เมษายน พ.ศ. 2555 ทางกระทรวงมหาดไทยให้เปลี่ยนชื่อองค์การบริหารส่วนตำบลหางดงเป็นองค์การบริหารส่วนตำบลแม่ท่าช้าง วันที่ 6 เมษายน พ.ศ. 2555 เนื่องจากองค์การบริหารส่วนตำบลหางดงมีชื่อพ้องกับองค์กรปกครองส่วนท้องถิ่นภายในตำบลเดียวกันคือเทศบาลตำบลหางดง ทำให้เข้าใจผิดและเกิดความสับสนในการติดต่อราชการ และจัดตั้งเป็นเทศบาลตำบลแม่ท่าช้างตามประกาศกระทรวงมหาดไทยในวันที่ 6 กันยายน พ.ศ. 2556 วันที่ 6 กันยายน พ.ศ. 2556

พื้นที่เทศบาลตำบลอยู่บริเวณรอบนอกย่านอำเภอหางดง พื้นที่เทศบาลอยู่ห่างจากที่ว่าการอำเภอหางดง 2.5 กิโลเมตร อยู่ห่างจากศาลากลางจังหวัดเชียงใหม่ประมาณ 19.6 กิโลเมตร อยู่ห่างจากกรุงเทพมหานครประมาณ 690 กิโลเมตรตามทางรถยนต์ มีพื้นที่รับผิดชอบทั้งหมด 4.05 ตารางกิโลเมตรหรือคิดเป็น 2,531.25 ไร่ มีที่มาของชื่อเทศบาลจากชื่อเดิมของอำเภอหางดง มีชื่อว่า "อำเภอแม่ท่าช้าง" มาจากคำว่า "แม่ต๋าจ้าง" หรือ "แม่ตาช้าง" ซึ่งหมายถึงลำน้ำแม่ท่าช้าง ที่ต้นน้ำออกมาจากช่องน้ำเล็ก ๆ เหมือนตาช้าง จึงเรียกว่า “แม่ต๋าจ้าง”
# เทศบาลตำบลหางดง
เทศบาลตำบลหางดง เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 2–4 และบางส่วนของหมู่ 1, 5, 9 ตำบลหางดง ในอำเภอหางดง จังหวัดเชียงใหม่ เดิมมีฐานะเป็นสุขาภิบาลหางดงที่จัดตั้งขึ้นใน พ.ศ. 2500 วันที่ 7 มกราคม พ.ศ. 2500 ได้รับการจัดตั้งเป็นเทศบาลตำบลใน พ.ศ. 2542 วันที่ 24 กุมภาพันธ์ พ.ศ. 2542 ในปี พ.ศ. 2564 เขตเทศบาลตำบลหางดงมีประชากรทั้งหมด 7,227 คน

พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอหางดง อยู่ห่างจากศาลากลางจังหวัดเชียงใหม่ประมาณ 21.1 กิโลเมตร อยู่ห่างจากกรุงเทพมหานครประมาณ 689 กิโลเมตรตามทางรถยนต์ และใช้เวลา 1 ชั่วโมง 5 นาทีถึงกรุงเทพมหานครผ่านท่าอากาศยานนานาชาติเชียงใหม่ มีพื้นที่รับผิดชอบทั้งหมด 2.72 ตารางกิโลเมตรหรือคิดเป็น 1,700.0 ไร่ เทศบาลตำบลหางดงมีสภาพทางเศรษฐกิจดีมาก มีการจราจรที่คับคั่งที่สุดในจังหวัดเชียงใหม่ อีกทั้งเป็นเทศบาลที่รองรับความเจริญของนครเชียงใหม่
# โรงเรียนชาร์เตอร์เฮาส์
โรงเรียนชาร์เตอร์เฮาส์ (Charterhouse School) เป็นโรงเรียนเอกชนในรูปแบบโรงเรียนกินนอน ตั้งอยู่ที่เมือง โกดอลมิง เทศมณฑลเซอร์รีย์ ประเทศอังกฤษ ก่อตั้งในปี ค.ศ. 1611

ค่าใช้จ่ายในการเรียนอยู่ที่ประมาณ 2,000,000 บาทต่อปี (£40,695)Charterhouse. "Fees" . Retrieved 12 November 2017. และเป็นหนึ่งในโรงเรียนที่ราคาค่าเรียนแพงที่สุดในสหราชอาณาจักร ศิษย์เก่าจากโรงเรียนนี้มีตั้งแต่นายกรัฐมนตรีประเทศอังกฤษ และขุนนางลิเวอร์พูล
# เรือบรรทุกเครื่องบินคางะ
เรือบรรทุกเครื่องบินคางะ  เป็นเรือบรรทุกอากาศยานที่กองทัพเรือจักรวรรดิญี่ปุ่นสร้างขึ้น ชื่อนี้มาจากอดีตจังหวัดคางะซึ่งตั้งอยู่ที่จังหวัดอิชิกาวะในปัจจุบัน เรือลำนี้เดิมตั้งใจจะให้เป็นเรือประจัญบานชั้นโทซะ แต่ได้รับการดัดแปลงเป็นเรือบรรทุกเครื่องบินตามความในสนธิสัญญานาวิกวอชิงตันเพื่อใช้แทนเรืออามางิที่เสียหายจนซ่อมแซมไม่ได้ ต่อมาในช่วง ค.ศ. 1933–1935 มีการสร้างเรือคางะขึ้นใหม่ โดยเพิ่มระดับความเร็วและปรับปรุงด้านอื่น ๆ

เรือคางะเข้าร่วมกองทัพอากาศยานที่ 1 ในยุทธนาวีที่มิดเวย์เมื่อเดือนมิถุนายน ค.ศ. 1942 ต่อมาเมื่อทิ้งระเบิดใส่กองทัพอเมริกันบนอะทอลล์แล้ว เรือคางะและเรืออื่น ๆ อีกสามลำถูกอากาศยานอเมริกันและเรือบรรทุกอื่น ๆ คือ เอนเทอร์ไพรซ์, ฮอร์เนต, และยอร์กทาวน์ เข้าโจมตีจากมิดเวย์  เครื่องบินดำดิ่งทิ้งระเบิดจากเรือเอนเทอร์ไพรซ์ได้จมเรือคางะ การสูญเสียของคางะและเรือบรรทุกเครื่องบินสามลำของกองทัพเรือจักรวรรดิญี่ปุ่นที่มิดเวย์เป็นความพ่ายแพ้ทางยุทธศาสตร์ที่สำคัญสำหรับญี่ปุ่นและมีส่วนที่สำคัญต่อชัยชนะอย่างล้นหลามของฝ่ายสัมพันธมิตรในมหาสมุทรแปซิฟิก

Research Vessel Petrel ค้นพบซากเรือคางะที่ก้นทะเลในมหาสมุทรแปซิฟิกเมื่อเดือนตุลาคม ค.ศ. 2019
# ดิสคัฟเวอรี
ดิสคัฟเวอรี อาจหมายถึง
 ดิสคัฟเวอรี (บริษัท) บริษัทของสหรัฐ
 ดิสคัฟเวอรีแชนแนล ช่องโทรทัศน์ในเครือ
 ดิสคัฟเวอรี (อัลบั้ม) อัลบั้มโดยกรู๊ฟไรเดอร์ส
 สตาร์ เทรค: ดิสคัฟเวอรี่ ภาพยนตร์โทรทัศน์ในชุดสตาร์ เทรค
 กระสวยอวกาศดิสคัฟเวอรี
# วัดสาวชะโงก
วัดสาวชะโงก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำบางปะกง ในตำบลสาวชะโงก อำเภอบางคล้า จังหวัดฉะเชิงเทรา

วัดสาวชะโงกตั้งวัดเมื่อ พ.ศ. 2356 โดยมีนายนุช นางยัง ชาวคลองสองพี่น้อง อำเภอบางคล้า จังหวัดฉะเชิงเทรา เป็นผู้ริเริ่มสร้างวัด โดยอุทิศที่ดินประมาณ 6 ไร่ เพื่อก่อสร้างวัด เริ่มแรกมีกุฏิมุงหลังคาด้วยจาก ต่อมาเมื่อประมาณ พ.ศ. 2380 ทางวัดและญาติโยมได้ดำเนินการก่อสร้างอุโบสถ กว้าง 5 เมตร ยาว 8 เมตร และกุฏิสงฆ์ แต่เนื่องจากที่ทุนทรัพย์น้อยจึงก่อสร้างไม่แล้วเสร็จ จนต่อมาเมื่อ พ.ศ. 2392 ขุนพัส (รั้ง) ได้ร่วมกับชาวบ้านดำเนินการปฏิสังขรณ์วัดเพิ่มเติมรวมถึงได้ทำการผูกพัทธสีมาเมื่อ พ.ศ. 2392 ต่อมาเมื่อวันที่ 29 กันยายน พ.ศ. 2457 นายเจิม ซึ่งเป็นบุตรของนายโตกับอำแดงกลิ่น อยู่คลองบ้านหมู่ ได้บริจาคที่ดินถวายให้วัดสาวชะโงกเป็นที่ธรณีสงฆ์ จำนวน 48 ไร่ 96 ตารางวา ต่อมาเมื่อวันที่ 11 กุมภาพันธ์ พ.ศ. 2543 นายเฉลิม เดชสุภะพงษ์ ได้มอบที่ดินให้เป็นที่กัลปนา จำนวน 1 แปลง เนื้อที่ 3 ไร่ 3 งาน 40 ตารางวา วัดได้รับพระราชทานวิสุงคามสีมาเมื่อ พ.ศ. 2512

เหตุที่ชื่อว่าวัดสาวชะโงกเพราะมีตำนานเล่าว่า ได้มีการยกขันหมากมาทางเรือ เพื่อมาสู่ขอเจ้าสาว เมื่อขบวนขันหมากใกล้มาถึง เจ้าสาวได้ชะโงกหน้าดูขบวนขันหมาก ทำให้พลัดตกลงมาจากเรือนเสียชีวิต ต่อมาพ่อแม่เจ้าสาวได้ยกที่ดินผืนนี้ถวายสร้างเป็นวัด จึงได้ตั้งชื่อเป็นอนุสรณ์แด่ผู้เสียชีวิตว่า "วัดสาวชะโงก"

วัดมีเกจิอาจารย์ดังเป็นที่เคารพศรัทธาแก่พุทธศาสนิกชนทั่วไป คือ พระครูนันทธีราจารย์ (หลวงพ่อเหลือ) ท่านสร้างผ้ายันต์แดงแจกทหารในสงคราม แต่ที่โดดเด่นเป็นที่กล่าวถึงคือ ปลัดขิก ภายในวัดมีรอยพระพุทธบาทจำลอง อายุร้อยกว่าปี

รายนามเจ้าอาวาส
 พระอธิการสังข์ พ.ศ. 2356–2396
 พระอธิการขิก พ.ศ. 2396–2451
 พระอธิการแบน พ.ศ. 2451–2460
 พระอธิการชื่น พ.ศ. 2460–2474
 พระครูนันทธีราจารย์ (หลวงพ่อเหลือ) พ.ศ. 2474–2488
 พระอธิการหงวน พ.ศ. 2488–2490
 พระอธิการช้วน (รักษาการ) พ.ศ. 2490–2492
 พระครูถาวรธรรมานุวัตร (จวน) พ.ศ. 2492–2547
 พระอธิการประเสริฐ ปัญญาวโร พ.ศ. 2548–2553
 พระอธิการธีรศักดิ์ ฐาตุกาโม พ.ศ. 2554 ถึงปัจจุบัน
# วัดจรเข้ตาย
วัดจรเข้ตาย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองท่าลาดและคลองจรเข้ตาย ในตำบลบางคา อำเภอราชสาส์น จังหวัดฉะเชิงเทรา

จากประวัติวัดระบุว่าสร้างขึ้นในปีระกา พ.ศ. 2428 โดยมีนายเปียและนางจิ๋ว สามีภรรยาได้ริ่เริ่มตั้งวัดขึ้นด้วยทุนทรัพย์ส่วนตัว ร่วมกับราษฎรละแวกท้องถิ่น มีพระอาจารย์กล้องเป็นเจ้าอาวาสรูปแรก อย่างไรก็ตามสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2324 ในสมัยพระครูไฝ บัณฑิโต เป็นเจ้าอาวาส มีการทุบอุโบสถหลังเก่าที่ทรุดโทรมแล้วสร้างใหม่โดยได้รับพระราชทานวิสุงคามสีมา เมื่อวันที่ 25 สิงหาคม พ.ศ. 2502 

บริเวณหมู่บ้านมีตำนานเกี่ยวกับจระเข้ คือ เมื่อหมู่บ้านตั้งขึ้นเมื่อ พ.ศ. 2400 นายสามออกไปเลี้ยงควายแล้วหายไป ชาวบ้านได้ออกไปตามหาพบว่าโดนจระเข้ลากไปกินที่หนองน้ำแห่งหนึ่ง รวมถึงวัว ควาย และสัตว์เลี้ยงก็โดนจระเข้ลักไปกินอีก จึงได้ติดต่อหมอจระเข้มาทำการปราบ โดยทำการตั้งศาลเพียงตาตรงปากคลองที่แยกจากคลองท่าลาดเพราะเชื่อว่าเป็นถ้ำจระเข้ ในที่สุดสามารถปราบจรเข้าได้มากมายและนำมารวมกันตรงศาลเพียงตา จึงเรียกหมู่บ้านว่า "บ้านจรเข้ตาย" บริเวณวัดจึงมีศาลเพียงตาอยู่
# ปารีส (ชื่อ)
บุคคล 
 แพรีส ฮิลตัน

 ตัวละครในบันเทิงคดี 
 ปารีส - เป็นเทพปกรณัมกรีก
 ปารีส (หรือ แฟรงกี้) - ตัวละครจากเรื่องล่าขุมทรัพย์สุดขอบฟ้า
 เคานต์ปารีส - ตัวละครจากเรื่องโรเมโอและจูเลียต
 แพริส คาร์เวอร์ - ตัวละครจากเรื่องเจมส์ บอนด์
# 660 ปีก่อนคริสตกาล
660 ปีก่อนคริสตกาล ใกล้เคียงกับ 116 ปีก่อนพุทธศักราช

 เหตุการณ์ 
 เหตุการณ์อนุภาคสุริยะที่รุนแรงเทียบได้กับเหตุการณ์เดียวกันในปี ค.ศ. 774/775
 11 กุมภาพันธ์ - วันขึ้นครองสิริราชสมบัติของจักรพรรดิจิมมุ จักรพรรดิองค์แรกของญี่ปุ่น แปลงจากปีตามวันที่ในนิฮงโชกิ

 วันเกิด 

 วันถึงแก่กรรม 
 ฉินเฉิงกง ผู้ปกครองรัฐฉิน
# หุ่นยนต์รักสัมผัสใจ
หุ่นยนต์รัก สัมผัสใจ  เป็นละครโทรทัศน์ของเกาหลีใต้ นำแสดงโดย ยู ซึง-โฮ, แช ซู-บิน และ ออม กี-จุน เขียนบทโดย คิม ซุน-มี และกำกับโดย จ็อง แด-ยุน โดยมีเมย์ควีนพิกเจอส์เป็นผู้ผลิตซีรีส์นี้  ออกอากาศทางเอ็มบีซี ตั้งแต่วันที่ 6 ธันวาคม ค.ศ. 2017 ถึง 25 มกราคม ค.ศ. 2018 ในวันพุธและพฤหัสบดี เวลา 21:55 น. ตามเวลามาตรฐานเกาหลี โดยมีจำนวน 32 ตอน

 เรื่องย่อ 
คิม มิน-กยู (ยู ซึง-โฮ) เศรษฐีหนุ่มซึ่งใช้ชีวิตที่หรูหรา แต่โดดเดี่ยวเนื่องจากการแพ้อย่างรุนแรงต่อการสัมผัสทางกายภาพกับคนอื่น ๆ  เขามีอาการรุนแรงถึงขั้นเป็นอันตรายถึงชีวิต มีผื่นที่ลุกลามอย่างรวดเร็วทั่วร่างกายเมื่อใดก็ตามที่เขาสัมผัสผิวหนังของมนุษย์ โช จี-อา (แช ซู-บิน) อาศัยอยู่กับ โช จิน-แพ พี่ชายของเธอซึ่งเป็นหัวหน้าทีมวิจัยของ KM Financial, ฮง-จู พี่สะใภ้ที่เป็นเพื่อนในสมัยเรียนและเธอกำลังตั้งท้องลูกคนที่สองและ โช ดง-ฮย็อน หลานสาวของเธอ เธอกำลังพยายามสร้างธุรกิจจากสิ่งประดิษฐ์ของเธอ โดยเฉพาะโคมไฟรูปหัวใจสองดวง

มิน-กยู เป็นประธานและผู้ถือหุ้นรายใหญ่ที่สุดของ KM Financial เขาได้รับมรดกและหุ้นจากพ่อแม่ซึ่งเสียชีวิตจากอุบัติเหตุทางรถยนต์เมื่อ 15 ปีก่อน เขาถูกเลี้ยงดูมาโดยเพื่อนและเพื่อนร่วมงานของพ่อของเขา ฮวัง โด-วอน ซึ่งลูกชายของเขา ฮวัง โย-ชุล อายุเท่ากับ มิน-กยู และเป็นผู้บริหารของ KM Financial

KM Financial เป็นเจ้าของทีม Santa Maria ที่นำทีมโดยศาสตราจารย์ ฮง แบก-กยุน ทีมของศาสตราจารย์ฮงได้แอบสร้างหุ่นยนต์ฮิวแมนนอยด์ชื่อ AG3 (ออกเสียงว่า อาจิ 3) ซึ่งมีลักษณะเหมือน โช จี-อา อดีตแฟนสาวของเขา (ชื่อหุ่นยนต์คือ จีอา [AJI3] แบบอ่านกลับหลัง)

ฮวัง โย-ชุล และพ่อของเขา ฮวัง โด-วอน พยายามขายทีม Santa Maria ให้กับ Bold Corporation ซึ่งเจ้าของเป็นนักลงทุนต่างชาตินามว่า มาร์ติน ซึ่งมีเบื้องหลังเป็นพ่อค้าอาวุธและได้เรียนรู้เกี่ยวกับ Aji 3 และต้องการใช้เธอเป็นอาวุธ เพื่อเกลี้ยกล่อม Kim Min-kyu ไม่ให้ขายทีม Santa Maria Baek-gyun จึงได้ส่งหุ่นยนต์ Aji 3 ไปหาเขาเพื่อเป็นการสาธิต
# ยูเอสเอส ฮอร์เน็ต (CV-8)
ยูเอสเอส ฮอร์เน็ต  เป็นเรือบรรทุกอากาศยานของกองทัพเรือสหรัฐอเมริกา ในสมัยสงครามโลกครั้งที่สอง โดยเป็นส่วนหนึ่งของเรือบรรทุกเครื่องบินชั้นยอร์กทาวน์ ซึ่งเธอได้เริ่มการตีโฉบฉวยดูลิตเติลเหนือน่านฟ้ากรุงโตเกียว ต่อด้วยยุทธนาวีที่มิดเวย์ และในการทัพหมู่เกาะโซโลมอนเธอได้ทำการบุกยึดและป้องกันกัวดัลคะแนลและถูกจมในยุทธนาวีที่หมู่เกาะซานตาครูซ

ซากของเรือฮอร์เน็ตได้ถูกค้นพบที่ก้นทะเลในมหาสมุทรแปซิฟิกแถวหมู่เกาะโซโลมอนในเดือนมกราคม ค.ศ. 2019
# 585 ปีก่อนคริสตกาล
41 ปี ก่อนพุทธศักราช ใกล้เคียงกับ ก่อน ค.ศ. 585
 เหตุการณ์ 
 Lucius Tarquinius Priscus กษัตริย์องค์ที่ 5 ของกรุงโรม เอาชนะ Sarbines ในสงคราม เข้ายึดเมือง Collatia และเฉลิมฉลองชัยชนะของเขาในวันที่ 13 กันยายน
 พระเจ้าโจวเจี่ยน สืบราชบัลลังก์ต่อจาก พระเจ้าโจวติ้ง พระราชบิดาในฐานะกษัตริย์แห่ง ราชวงศ์โจวตะวันออก ของจีน
 Croesus สืบราชบัลลังก์ต่อจาก Alyattes ในฐานะกษัตริย์แห่งลิเดีย

 วันเกิด 
 วันถึงแก่กรรม 
 9 เมษายน - จักรพรรดิจิมมุ, จักรพรรดิองค์แรกของญี่ปุ่น (ประสูติ 711 ปีก่อนคริสตกาล)
 อ้างอิง
# คีวจุ
คีวจุ  เป็นชื่อศักราชของญี่ปุ่นหลังนิมเป และก่อนโฮเง็ง ช่วงเวลานี้กินเวลาตั้งแต่ตุลาคม ค.ศ. 1154 ถึงเมษายน ค.ศ. 1156Nussbaum, Louis-Frédéric. (2005). "Kyūju" in ; n.b., Louis-Frédéric is pseudonym of Louis-Frédéric Nussbaum, see Deutsche Nationalbibliothek Authority File . จักรพรรดิผู้ครองราชย์ในศักราชนี้ ได้แก่ จักรพรรดิโคโนเอะ (近衛天皇) และจักรพรรดิโกะ-ชิรากาวะ (後白河天皇)Titsingh, Isaac. (1834).  Annales des emepereurs du japon, pp. 186-188; Brown, Delmer et al. (1979). Gukanshō, pp. 324-327; Varley, H. Paul. (1980). Jinnō Shōtōki, pp. 205-208.

 เปลี่ยนศักราช 
 14 กุมภาพันธ์ ค.ศ. 1154 คีวจุกันเน็ง : ชื่อศักราชใหม่ถูกออกแบบขึ้นเพื่อแสดงถึงเหตุการณ์หรือหลายเหตุการณ์ ศักราชก่อนหน้าสิ้นสุดลงและศักราชใหม่เริ่มขึ้นในปีนินเปย์ที่ 4 เมื่อวันที่ 28 เดือนที่ 10 ปี ค.ศ. 1154 ตรงกับวันที่ 4 ธันวาคม ค.ศ. 1154Brown, p. 326.

 เหตุการณ์ในศักราชคีวจุ 
 ค.ศ. 1154 (ปีคีวจุที่ 1, เดือน 5): อูไดจิง มินาโมโตะ มาซาตาดะ เกษียณอายุราชการเพื่อเป็นนักบวชเมื่ออายุ 61 ปี เขาเสียชีวิตในอีกหลายปีต่อมาTitsingh,  p. 188.
# ปมลักพาตัว ครอบครัวระทึก
มายแฟมิลี หรือ ปมลักพาตัว ครอบครัวระทึก  เป็นละครโทรทัศน์ญี่ปุ่น ที่ออกอากาศทางสถานีโทรทัศน์ทีบีเอสทีวี ตั้งแต่วันที่ 10 เมษายน ค.ศ. 2022 เขียนโดย สึโตมุ คูโรอิวะ เคยประพันธ์บทละครโทรทัศน์เรื่องโตเกียว เอ็มอีอาร์ (2021) นำแสดงโดย คาซูนาริ นิโนมิยะ แสดงเป็น ฮารูโตะ นารูซาวะ ประธานเจ้าหน้าที่บริหารบริษัทเกมแห่งหนึ่งที่ และ มิจิรุ นารูซาวะ แสดงโดย มิกาโกะ ทาเบะ เป็นภรรยาของฮารูโตะ ทั้งสองต่างต้องตามหาลูกสาวคนเดียวของพวกเขาคือ โทโมกะ นารูซาวะ (มิยุ โอชิมะ) ที่ถูกลักพาตัวไปโดยไม่แจ้งเจ้าหน้าที่ตำรวจเพราะคิดว่าเป็นหนทางเดียวที่จะทำให้พบกับลูกสาวของพวกเขา

นอกจากการออกอากาศในประเทศญี่ปุ่นแล้ว มายแฟมิลี ยังได้รับการจัดจำหน่ายโดยดิสนีย์+ทั่วโลก

 นักแสดง 
 ตัวละครหลัก 
 คาซูนาริ นิโนมิยะ แสดงเป็น ฮารูโตะ นารูซาวะ
 มิกาโกะ ทาเบะ แสดงเป็น มิจิรุ นารูซาวะ
 มิยุ โอชิมะ แสดงเป็น โทโมกะ นารูซาวะ

 ตัวละครสมทบ 

 เค็นโตะ คากุ แสดงเป็น อาโออิ มิวะ
 กากุ ฮามาดะ แสดงเป็น อิตสึกิ โทโด
 แมรีจุน ทากาฮาชิ แสดงเป็น คานาโกะ ทาเตวากิ
 ทากายะ ซาโกดะ แสดงเป็น นานาฮิโกะ คูซากาเบะ
 ยูโตะ นาซุ แสดงเป็น คิตสึซากะ อูเมะ
 คิโนโวะ ยามาดะ แสดงเป็น ชิงูซะ วาชิโอะ
 คูนิโตะ วาตานาเบะ แสดงเป็น ยูซูเกะ บิเซ็ง
 ซาวาโกะ ฟูจิมะ แสดงเป็น อายะ ซูซูมะ
 โคชิโระ มัตสึโมโตะ แสดงเป็น อากิระ อากุตสึ
 ทาเกชิ โทมิซาวะ แสดงเป็น เอตาโร โยชิโนะ
 ฮิโรชิ ทามากิ แสดงเป็น เคชิ คัตสึรางิ
 โคเฮ โอโตโมะ แสดงเป็น มาซาฟูมิ มากิมูระ
 มิซูซุ คันโนะ แสดงเป็น มายูมิ นารูซาวะ

 ตอน
# เรือลาดตระเวนรัสเซียมอสควา
มอสควา , ชื่อเดิม สลาวา  เป็นเรือลาดตระเวนมิสไซล์นำร่องของกองทัพเรือรัสเซีย เป็นเรือนำของเรือชุดโครงการ 1164 Atlant และตั้งชื่อตามกรุงมอสโก มอสควา เป็นเรือธงของกองเรือทะเลดำ และนำการโจมตีทางน้ำในระหว่างการรุกรานยูเครนปี 2022Cruiser Moskva retains buoyancy, explosions of ammunition stopped – Defense Ministry  14 April 2022, tass.com, accessed 14 April 2022 มอสควา มีลูกเรือประจำที่ 510 คน และเป็นหนึ่งในเรือพื้นผิวที่แข็งแกร่งที่สุดในภูมิภาค

มอสควา ถูกจมในวันที่ 14 เมษายน 2022 ขณะอยู่ในทะเลดำ เจ้าหน้าที่รัฐบาลของยูเครนและสำนักงานกลาโหมสหรัฐ อ้างว่ายูเครนถล่มเรือ มอสควา ด้วยมิสไซล์ทำลายล้างเรือสองลูก ในขณะที่กระทรวงกลาโหมรัสเซียอ้างว่าเกิดเพลิงไหม้บนเรือ ส่งผลให้ดินปืนบนเรือเกิดการระเบิด กองทัพเรือรัสเซียมีความพยายามลากเรือกลับเข้าฝั่งที่เซวัสโตปอลแต่ก็จมก่อนที่จะไปถึงท่าเรือ มอสควา เป็นเรือรบลำที่ใหญ่ที่สุดที่ถูกจมนับตั้งแต่สิ้นสุดสงครามโลกครั้งที่สอง
# ฮาแบ็ก
ฮาแบ็ก  เป็นเทพเจ้าแห่งแม่น้ำอัมนกของโคกูรยอ หรือตามการตีความหมายอื่นคือ เทพเจ้าพระอาทิตย์ แฮบัก  ตามตำนานเล่าว่าลูกสาวของเขาชื่อยูฮวา แต่งงานกับแฮ โม-ซู และให้กำเนิดจูมง ผู้เป็นปฐมกษัตริย์ผู้ก่อตั้งอาณาจักรโคกูรยอ

 ตำนาน 
ฮาแบ็ก เทพเจ้าแห่งแม่น้ำอัมนก มีธิดาสามคนได้แก่ ยูฮวา, วีฮวา และฮว็อนฮวา ยูฮวา ลูกสาวคนโตของเขาได้พบกับแฮ โม-ซู ขณะที่เธออาบน้ำในแม่น้ำ และในที่สุดเธอก็แต่งงานกับเขาโดยไม่ได้รับอนุญาตจากพ่อของเธอ พ่อของยูฮวาโกรธเคืองกับการกระทำดังกล่าว จึงท้าให้แฮ โม-ซู มาต่อสู้กับเขา

 ในวัฒนธรรมสมัยนิยม 
 ละครเรื่อง ดวงใจฮาแบ็ค แสดงโดยนัม จู-ฮย็อก ในละครวันจันทร์และอังคารทางช่องทีวีเอ็น ค.ศ. 2017
# ชาวมันตี
มันตี (อักษรโรมัน: Mante, หรือ Mantee ตามภาษากาโย) หรือ มันตีร์ (Mantir) เป็นหนึ่งในกลุ่มชาติพันธุ์ยุคแรกสุดที่ปรากฏการกล่าวถึงบ่อยครั้งในตำนานพื้นถิ่นว่าเคยอาศัยอยู่ในจังหวัดอาเจะฮ์ของประเทศอินโดนีเซีย กลุ่มชาติพันธุ์นี้และกลุ่มอื่น ๆ ทั้งชาวอิลลานุน, ซะไก, จากุน, เซอโนย และเซอมัง เป็นกลุ่มที่รวมกันเป็นชาวอาเจะฮ์ในปัจจุบัน ชาวมันตีเป็นส่วนหนึ่งของกลุ่มชนมลายูพื้นเมืองดั้งเดิม ที่เริ่มตั้งรกรากแถบอำเภออาเจะฮ์เบอซาร์ และลึกเข้าไปในป่าดงดิบแถบนั้น เข้าใจว่าชนกลุ่มนี้อพยพมาสู่อาเจะฮ์จากคาบสมุทรมลายู ในตำนานอาเจะฮ์เล่าว่าชาวมันตีกับบาตักเป็นลูกหลานของ Kawom Lhèë Reutōïh (แปลว่า "ชนสามร้อยคน") ซึ่งเป็นหนึ่งในกลุ่มชนพื้นเมืองของอาเจะฮ์ ปัจจุบันเข้าใจว่าชาวมันตีสูญพันธุ์ไปทั้งหมดแล้ว หรือถูกกลืนกลายจากการแต่งงานข้ามกลุ่มชนกับคนนอกชาติพันธุ์ที่เข้ามาในภายหลัง ปัจจุบันยังไม่มีหลักฐานใดที่ยืนยันได้ถึงการมีอยู่ของกลุ่มชนนี้

กรณีวิดีโอปี 2017
ในเดือนมีนาคม 2017 มีการเผยแพร่วิดีโอของกลุ่มผู้ขับขี่รถจักรยานยนต์กลุ่มหนึ่งในอาเจะฮ์ซึ่งบังเอิญบันทึกภาพชายคนหนึ่งเดินผ่านกล้อง เชื่อกันว่าชายผู้นี้เป็นชาวมันตี เมื่อชายคนดังกล่าวเห็นกลุ่มคนก็รีบวิ่งหนีไปทันที หลังจากที่วิดีโอถูกอัปโหลดขึ้นสู่ยูทูบก็กลายเป็นคลิปไวรัลและเกิดการพูดคุยไปทั่วทั้งสื่อสังคมและแวดวงข่าวในอินโดนีเซีย

ข่าวนี้ได้รับความสนใจจากรัฐบาลของจังหวัดอาเจะฮ์ซึ่งต่อมาได้ส่งทีมค้นหาชาวมันตีและตรวจสอบการมีอยู่ของชนกลุ่มนี้ กระทรวงกิจการสังคมยังมีส่วนร่วมในการค้นหาครั้งนี้ เพื่อช่วยเตรียมสวัสดิการจำเป็นแก่กลุ่มชนนี้หากค้นพบต่อไป
# ไดซัลฟิแรม
ไดซัลฟิแรม  เป็นยาที่ใช้ร่วมในการแก้ไขโรคติดสุรา โดยมีกลไกก่อการแพ้เฉียบพลันต่อเอทานอลในสุรา ไดซัลฟิแรมทำงานโดยยับยั้งเอนไซม์ อะซิทัลดีไฮด์ดีไฮโดรจีเนส ทำให้เกิดอาการเช่นเดียวกับการเมาค้างขึ้นทันทีหากผู้ใช้ยาดื่มเหล้า เมื่อทานไดซัลฟิแรมพร้อมเหล้าแม้ในปริมาณเล็กน้อย จะก่อให้เกิดอาการหน้าแดง หวัและคอปวดตุ้บ หายใจลำบากคลื่นเหียนอาเจียน เหงื่อออกมาก กระหายน้ำ ปวดหน้าอก หัวใจเต้นแรง หายใจลำบาก หายใจเร็ว หัวใจเต้นเร็ว ความดันต่ำ หมดสติ ไม่มีเรี่ยวแรง บ้านหมุน การมองเห็นมีปัญหา และสับสนหากเกิดปฏิกิริยารุนแรงอาจก่อให้เกิดการกดการหายใจ ระบบหลอดเลือดหัวใจล้มเหลว หัวใจเต้นไม่เป็นจังหวะ หัวใจขาดเลือดเฉียยพลัน หัวใจล้มเหลว หมดสติ ชัก และอาจเป็นอันตรายถึงชีวิต

เคยมีการศึกษาไดซัลฟิแรมในฐานะยาต้านมะเร็ง ต้านการติดเชื้อพาราไซท์ และการติดเชื้อเอชไอวีซ่อน
# ซีเนียร์
ซีเนียร์ สามารถหมายถึง

 ซีเนียร์ (ภาพยนตร์) - ภาพยนตร์ไทย

นอกจากนี้ ซีเนียร์ สามารถหมายถึง นักศึกษา ในระดับชั้นปีที่ 4

 บุคคล 

 ชื่อและนามสกุล (Senior) 
 ซีเนียร์ แซคส์ - นักเขียนและนักวิชาการชาวฮีบรู
 ปีเตอร์ ซีเนียร์ - นักกอล์ฟชาวออสเตรเลีย

 ชื่อซ้ำกับลูกหรือญาติ (Sr.) 
 รอเบิร์ต ดาวนีย์ ซีเนียร์ - ผู้กำกับชาวอเมริกัน
 มาร์ติน ลูเทอร์ คิง ซีเนียร์ - บิดาของมาร์ติน ลูเทอร์ คิง จูเนียร์
 โจเซฟ โรบิเนตต์ ไบเดิน ซีเนียร์ - บิดาของโจเซฟ โรบิเนตต์ ไบเดิน จูเนียร์
 โจเซฟ พี. เคนเนดี ซีเนียร์ - อดีตเอกอัครราชทูตสหราชอาณาจักรประจำสหรัฐอเมริกา
 วิลเลียม แมกคินลีย์ ซีเนียร์ - นักอุตสาหกรรมการผลิตชาวอเมริกัน
 เบนิกโน อากีโน ซีเนียร์ - อดีตวุฒิสมาชิก สมาชิกสภาผู้แทนราษฎร และรัฐมนตรีฟิลิปปินส์
 เฟอร์ดินานด์ มาร์กอส ซีเนียร์ - ประธานาธิบดีคนที่ 10 ของฟิลิปปินส์

 ตัวละครในบันเทิงคดี 

 ชื่อและนามสกุล (Senior) 
 ซินญอร์ พิงค์ - ตัวละครจากเรื่องวันพีซ

 ชื่อซ้ำกับลูกหรือญาติ (Sr.) 
 อาเธอร์ เคอร์รี ซีเนียร์ - ตัวละครจากดีซีคอมิกส์
 ลินน์ ลาวด์ ซีเนียร์ , บัมเปอร์ เยทส์ ซีเนียร์ - ตัวละครจากเรื่องเดอะลาวด์เฮาส์
 โรเบอร์โต้ อเลฮานโดร มาร์ตีเนซ-มิลลาน ลุยส์ "บ็อบบี" ซานติอาโก ซีเนียร์ - ตัวละครจากเรื่องเดอะลาวด์เฮาส์และเดอะคาซากรานเด้ส์
 เนอร์กัล ซีเนียร์ - ตัวละครจากเรื่องการผจญภัยของบิลลี่และแมนดี้
 เจค ซีเนียร์ - ตัวละครจากเรื่องแอดแวนเจอร์ ไทม์
 กาเร็ต บ็อบบี เฟอร์กูสัน ซีเนียร์ - ตัวละครจากเรื่องเรกูล่า โชว์
 โฮกี้ เพนนีวิสเซิล กิลลิแกน ซีเนียร์ - ตัวละครจากเรื่องรหัสลับเด็กข้างบ้าน
 เนด แฟลนเดอส์ ซีเนียร์ - ตัวละครจากเรื่องเดอะซิมป์สันส์
 ซิลเวสเตอร์ ซีเนียร์ - ตัวละครจากเรื่องลูนีย์ตูนส์
 โปเตโต้ ปาตาต้า ซีเนียร์ - ตัวละครจากเรื่อง¡มูชา ลูชา!
# ดีซียู หน่วยปฏิบัติการน้ำลึก
ดีซียู หน่วยปฏิบัติการน้ำลึก  เป็นละครโทรทัศน์ญี่ปุ่นเกี่ยวกับการสืบสวนใต้ทะเล ที่ได้รับเค้าโครงจากอิลาน อูเมอร์ และซามูเอล โกลด์เบิร์ก ออกอากาศทางสถานีโทรทัศน์ทีบีเอสทีวี ตั้งแต่วันที่ 16 มกราคม จนถึง 20 มีนาคม ค.ศ. 2022 นำแสดงโดย ฮิโรชิ อาเบะ แสดงเป็น มาซาโยชิ นิอินะ หัวหน้าทีมดีซียูที่เชี่ยวชาญด้านการประดาน้ำเพื่อช่วยเหลือการสืบสวนของเจ้าหน้าที่ตำรวจ เขามีสมาชิกในทีมดีซียู ได้แก่ ฮารูกิ เซโน (รีวเซ โยโกฮามะ), ทากาโกะ นาริไอ (แอนน์ นากามูระ), ยูยะ โอโตโมะ (ยูกิ โทซะ), นานาโอะ โมริตะ (โอซากิ ไทอิกุ), โทมะ นิชิโนะ (มิตสึโอมิ ทากาฮาชิ), เจ้าหน้าที่ช่วยเหลือทีมภาคสนามด้วยปัญญาประดิษฐ์ รูริ คันดะ (ชูริ) และ มาโกะ คูโรเอะ (มิกาโกะ อิจิกาวะ) หัวหน้างานนิติเวชวิทยาประจำทีมดีซียูคอยสนับสนุนนิอินะอยู่

 ตัวละคร 
 ตัวละครหลัก 
 มาซาโยชิ นิอินะ แสดงโดย ฮิโรชิ อาเบะ (50)
 เป็นหัวหน้าทีมดีซียู เขาเป็นเจ้าของวลีเด่น "น้ำไม่เคยโกหก" นิอินะมีวิธีการในการจัดการเหตุด้วยความมุ่งมั่นกับเป้าหมายหลักโดยไม่สนใจวิธีการในการบรรลุเป้าหมายนั้น แม้เขาเป็นที่เคารพของลูกทีมส่วนใหญ่ แต่มักมีข้อโต้เถียงกับนิชิโนะที่ไม่เห็นด้วยกับวิธีการปฏิบัติงานของเขา นิอินะมีมาโกะเป็นภรรยา
 ฮารูกิ เซโน แสดงโดย รีวเซ โยโกฮามะ (25)
 เป็นนักประดาน้ำทีมดีซียู มีนิอินะเป็นคู่หูประดาน้ำ จากการโจมตีด้วยระเบิดบนเรือที่ตนอยู่เมื่อ 15 ปีที่แล้วจึงสูญเสียความทรงจำในช่วงนั้นไป เซโนเข้าร่วมดีซียูภายใต้คำเชิญของนิอินะแม้ว่าอาการความผิดปกติที่เกิดหลังความเครียดที่สะเทือนใจ (PTSD) ของเขาจากเหตุการณ์ในอดีตสามารถกำเริบได้ทุกเมื่อและอาจทำให้เซโนถูกไล่ออกจากดีซียูได้
 ตัวละครสมทบ 
 ทากาโกะ นาริไอ แสดงโดย แอนน์ นากามูระ (34)
 เป็นนักประดำน้ำหญิงของดีซียูเพียงคนเดียวและมีอัตสึชิเป็นพี่ชายของเธอ
 โทมะ นิชิโนะ แสดงโดย มิตสึโอมิ ทากาฮาชิ (36)
 เป็นรองหัวหน้าทีมดีซียู เขาไม่เห็นด้วยกับการที่มีนิอินะเป็นหัวหน้าทีมฯ และมักมีปากเสียงกับเซโนด้วยนิสัยที่ตรงไปตรงมาของนิชิโนะ อดีตเคยเป็นหัวหน้า ของหน่วยยามฝั่ง
 ยูยะ โอโตโมะ แสดงโดย ยูกิ โทซะ (29)
 เป็นนักประดาน้ำทีมดีซียู มีความเชี่ยวชาญด้านการเดินเรือ อดีตเคยเป็นสมาชิกทีมกู้ชีพพิเศษ
 นานาโอะ โมริตะ แสดงโดย โอซากิ ไทอิกุ (31)
 เป็นนักประดาน้ำทีมดีซียู มีความเชี่ยวชาญในการใช้โดรนใต้น้ำแทนการประดาน้ำลงไปในจุดที่มนุษย์ไปไม่ได้
 รูริ คันดะ แสดงโดย ชูริ (28)
 เป็นเจ้าหน้าที่ไซเบอร์ทีมดีซียู ในตอนที่ 1–3 ปฏิบัติหน้าที่เกี่ยวกับการใช้ปัญญาประดิษฐ์เข้ามาช่วยในการสืบสวน แต่ตั้งแต่ตอนที่ 4 เป็นต้นไปเข้ามาอยู่ในส่วนปฏิบัติการประดาน้ำแทนทากาโกะ
 มาโกะ คูโรเอะ แสดงโดย มิกาโกะ อิจิกาวะ (40)
 เป็นหัวหน้างานนิติเวชดีซียูและมีนิอินะเป็นสามีของเธอ
 มาโมรุ ฮายากาวะ แสดงโดย ชุนปูเต โชตะ
 เป็นรองผู้บังคับการหน่วยยามฝั่ง เขาสั่งให้นิชิโนะกำกับดูแลวิธีการปฏิบัติหน้าที่ของนิอินะ
 ยูจิ ซากูมะ แสดงโดย โนริฮิโกะ สึกูดะ
 เป็นผู้บังคับการกรมป้องกันและกู้ภัย หน่วยยามฝั่ง
 อัตสึชิ นาริไอ แสดงโดย โคจิ คิกกาวะ
 เป็นสมาชิกกรมป้องกันและกู้ภัยเขตสาม หน่วยยามฝั่ง อดีตคู่หูประดาน้ำของนิอินะ และพี่ชายของทากาโกะ
 เค็นจิ ชิมิซุ แสดงโดย อิกูซาบูโระ ยามาซากิ
 คาโอรุ อาโอยามะ แสดงโดย เรียวยะ โยชิดะ

 การผลิต 

 ตอน 

 เรตติงเฉลี่ยของดีซียู หน่วยปฏิบัติการน้ำลึก อยู่ที่ 14.4%
 ตอนที่ 1 ขยายเวลาออกอากาศเพิ่ม 25 นาที
 ตอนที่ 2 และ ตอนที่ 3 ขยายเวลาออกอากาศเพิ่ม 15 นาที
 ตอนที่ 9 (ตอนสุดท้าย) ขยายเวลาออกอากาศเพิ่ม 54 นาที
 วันที่ 6 กุมภาพันธ์ งดออกอากาศเนื่องจากการถ่ายทอดสดงานโอลิมปิกฤดูหนาว 2022

 ผลตอบรับ
# เรือหลวงอาร์ครอยัล (91)
เรือหลวงอาร์ครอยัล  เป็นเรือบรรทุกอากาศยานสร้างสำหรับราชนาวีโดยได้เข้าร่วมในสงครามโลกครั้งที่สอง

เรืออาร์ครอยัลเกือบได้ออกรบทางเรือมากที่สุดในสงครามโลกครั้งที่สอง โดยเธอมีส่วนในการไล่ล่าเรืออู ออกรบที่นอร์เวย์ ออกค้นหาและจมเรือประจัญบานบิสมาร์ค โดยเรืออาร์ครอยัลได้รอดพ้นจากอันตรายมาได้หลายต่อหลายเหตุการณ์จนถูกเรียกว่า 'เรือนำโชค' แต่เมื่อวันที่ 13 พฤศจิกายน ค.ศ. 1941 เธอได้ถูกตอร์ปิโดที่ยิงโดยเรือดำน้ำเยอรมัน อู-81 จนเสียหายหนักและจมลงในอีกวันต่อมา

ซากของเรืออาร์ครอยัลได้ถูกค้นพบในเดือนธันวาคม ค.ศ. 2002
# เรือบรรทุกเครื่องบินซุยกากุ
ซุยกากุ  เป็นเรือหลักของเรือบรรทุกเครื่องบินสองลำในเรือบรรทุกเครื่องบินชั้นโชกากุของกองทัพเรือจักรวรรดิญี่ปุ่นก่อนสงครามแปซิฟิก โดยซุยกากุได้เข้าร่วมในการรบทางเรือหลายครั้งในช่วงสงคราม รวมทั้งการโจมตีเพิร์ลฮาร์เบอร์ ก่อนถูกจมโดยเครื่องบินสหรัฐในระหว่างยุทธนาวีที่อ่าวเลย์เตZuikaku @  www.history.navy.mil

รูปภาพ

ดูเพิ่ม
 เรือบรรทุกเครื่องบินชั้นโชกากุ
 เรือบรรทุกเครื่องบินโชกากุ
# วัดเกาะ
วัดเกาะ อาจหมายถึง
 วัดเกาะ กรุงเทพมหานคร
 วัดเกาะ จังหวัดชัยนาท
 วัดเกาะ จังหวัดชัยภูมิ
 วัดเกาะ จังหวัดนครราชสีมา
 วัดเกาะ จังหวัดพิจิตร
 วัดเกาะ จังหวัดพิษณุโลก
 วัดเกาะ จังหวัดเพชรบุรี
 วัดเกาะ จังหวัดระยอง
 วัดเกาะ จังหวัดราชบุรี
 วัดเกาะ จังหวัดสงขลา
 วัดเกาะ จังหวัดสมุทรสาคร
 วัดเกาะ อำเภอกงไกรลาศ จังหวัดสุโขทัย
 วัดเกาะ อำเภอศรีสำโรง จังหวัดสุโขทัย
 วัดเกาะ อำเภอสวรรคโลก จังหวัดสุโขทัย
 วัดเกาะ จังหวัดสุพรรณบุรี
 วัดเกาะ จังหวัดอ่างทอง

เกาะ